armvectores/hy_wikipedia_2023 huggingface dataset:
Մորոզովկա (գյուղ, Ստարոկոնստանտինովի շրջան)

Անվան այլ կիրառումների համար տե՛ս՝ ՄորոզովկաՄորոզովկա (ուկրաիներեն՝ Морозівка), գյուղ Ուկրաինայի Խմելնիցկիի մարզի Ստարոկոնստանտինովի շրջանում։
2001 թվականի տվյալներով Մորոզովկա գյուղում բնակվում էր 451 մարդ։ Բնակավայրը զբաղեցնում է 1,88 կմ² տարածք։ Բնակչության խտությունը կազմում էր 239,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրեյլի

Պրեյլի (նախկինում նաև՝ «Պրելի» ; լատիշ․՝ Preiļi, լատգ․՝ Preili), քաղաք Լատվիայի հարավ - արևելքում, վարչական կենտրոնը գտնվում է Պրեյլսկիի շրջանում։


== Պատմություն ==
Առաջին անգամ Պրեյլի քաղաքի անունը հիշատակվել է 1348 թվականին։
1828 թվականի տվյալներով այստեղ հաշվվում էր 179 տուն և 1615 բնակիչ։
1897 թվականին Պրեյլի քաղաքում բնակվում էր 2104 մարդ, այդ թվում նաև հռոմեական կաթոլիկ կրոնի 434 մարդ, հրեական՝ 1375 մարդ։
1928 թվականին Պրեյլին ստացել է քաղաքի կարգավիճակ։ Այդ շրջանում քաղաքի տարածքը կազմում էր 260 հեկտար։ Քաղաքն ուներ 309 շենք և 213 առևտրային ձեռնարկություն, կաթոլիկ, հին հավատացյալ և լյութերական եկեղեցիներ, սինագոգ և երեք հիմնական դպրոցներ։
1938 թվականի սեպտեմբերի 30-ին Լատվիայի նախագահ Կարլիս Ուլմանիսը հաստատել է քաղաքի զինանշանը, որի ոսկե ֆոնի վրա ձախ կողմում պատկերված էր սև ագռավ, որը խորհրդանշում էր իմաստություն, քաջություն և ուժ։ 1949 թվականին Պրեյլի քաղաքը դարձել է թաղամասի կենտրոնը, և խթանել քաղաքի զարգացմանը։


== Տրանսպորտ ==


=== Ավտոճանապարհներ ===
Վիլյանի - Պրեյլի - Շպոգի
Կրասլավա - Պրեյլի - Մադոնա
Լիվանի - Պրեյլի
Պրեյլի - Գայլիշի - Կրացե
Պրեյլի - Ռաունիեշի - Ռոժուպե


=== Միջքաղաքային ավտոբուսների գործունեություն ===
Հիմնական երթուղիներն են ՝ Պրեյլի - Լիվանի - Էկաբպիլս- Պլյավինյաս - Ռիգա, Պրեյլի - Դաուգավպիլս, Պրեյլի - Ռեզեկնե- Պրեյլի - Վիլյանի - Մադոնա, Պրեյլի - Կրասլավա, Պրեյլի - Դագդա։


== Հայտնի բնիկներ ==
Յանիս Իվանով (1906 - 1983 թվականներ) — լատվիայի և խորհրդային կոմպոզիտոր, ԽՍՀՄ ժողովրդական արտիստ (1965 թվական)
Օլեգ Թաթարնիկով (ծնվել է 1947 թվականին) — ռուս աշխարհագրագետ
Էյնարս Պելշս (ծնվել է 1960 թվականին) — լատվիացի բանաստեղծ և թարգմանիչ ։


== Պատկերասրահ ==

		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт Прейльского края(լատիշերեն)(ռուս.)(անգլ.)

Информация о Прейли на туристическом портале mesta.lv(ռուս.)
Информация о Прейли в топонимической базе данных(լատիշերեն)
Ֆարիդա Բուրկիա

Farida Bourquia (Farida Bourquia, հունվարի 23, 1948(1948-01-23), Կասաբլանկա, Մարոկկո), մարոկկացի ռեժիսոր, կինոարտադրությունում գործունեություն ծավալած մարոկկացի առաջին կանանցից մեկն է:


== Գործունեություն ==
1968-1973 թվականներին դրամատիկական արվեստ է ուսանել Մոսկվայում, այնուհետև դրամատիկական արվեստ է դասավանդել Կասաբլանկայի կոնսերվատորիայում:  Կինոգործունեություն ծավալել է հանրային հեռուստատեսությունում՝ Radiodiffusion-Télévision Marocaine, ստեղծել վավերագրական ֆիլմեր և մանկական հաղորդումներ:
1975 թվականին Կանանց միջազգային տարում Ֆարիդա Բուրկիան ստեղծել է Մարոկկոյի առաջին վավերագրական ֆիլմերը, որոնք ամբողջությամբ ստեղծվել են կնոջ կողմից: 1982 թվականին նկարահանված The Embers ֆիլմը պատմում է գյուղում ապրող երեք որբ երեխաների մասին: «Երկու կանայք ճանապարհին» ֆիլմն ամերիկյան դասական  «Թելմա և Լուիզա» ֆիլմի մարոկկյան տարբերակն է:


== Ֆիլմագրություն ==


=== Ֆիլմեր հեռուստատեսության համար ===
Le dernier aveu [Վերջին խոստում]
La bague [Մատանին]
Je ne reviendrai pas [Չեմ վերադառնա]
Le visage et le miroir [Դեմքն ու հայելին]
La boite magique [Կախարդական տուփ]
La maison demandee [Հայտնի տունը]


=== Ընտրյալ ֆիլմեր ===
al-Jamra / La braise [Էմբերներ], 1982
Tariq al Alyat / Deux femmes sur la route [Երկու կանայք ճանապարհին], 2007
Zaynab, la rose d'Aghmat, 2014


== Ծանոթագրություններ ==
Յաբեզ Ալիես

Յաբեզ Ալիես (անգլ.՝ Jabez Allies, հոկտեմբերի 22, 1787(1787-10-22) կամ 1787 - հունվարի 29, 1856(1856-01-29) կամ 1856), անգլիացի բանագետ և հնագետ։ Եղել է Ֆոլկլորի վերաբերյալ առաջին հեղինակներից մեկը։


== Կենսագրություն ==
Ալիեսը Վիլյամ Ալիեսի երկրորդ որդին է, ծնվել է 1787 թվականին, Վուսթերշայր կոմսության Լալսլի գյուղում, որտեղ նրա ընտանիքը բնակվել է սերունդներով։ Վաղ երիտասարդության ժամանակ նա տպավորպած է եղել Հռոմեական և Անգլոսաքսյան դարաշրջանի ուշ հետքերով, նաև տպավորված էր պաստորալ կյանքով, որը բնութագրում էր նրա ծննդավայրը։ Նա ծառայել է Լոնդոնում որպես գրասենյակային աշխատող և մի քանի տարի փորձ է ձեռք բերել որպես փաստաբան։ Նրա բազմաթիվ աշխատանքները ընթերցվել են Լոնդոնի հնությունների ընկերությունում, որի կազմում նա անդամ է դարձել մոտավորապես 1840 թվականին, և Հնագիտական թագավորական ինստիտուտում։ Նա մեծ ընդունակություն է ցուցաբերել հնագիտական իրեր հայտնաբերելիս և լույս է գցել հռոմեական շրջափակման ժամանակաշրջանի իրերի հետքերի վրա իր հայրենի կոմսությունում, որը Նաշը և այլ պատմաբաններ որակել էին որպես չճանաչված։
Ամուսնանալով Վիլյամ Հարթշորնի դստեր` Քեթրինի հետ, ումից ունեցել է միայն մեկ երեխա, նա դուրս է եկել Լոնդոնից և մի քանի տարի բնակություն է հաստատել Քեթրին Վիլայում, որն այժմ Վուսթերի մի մասն է, մասնակցելով վերամիավորման բոլոր միջողառումներին և շարժումներին, որոնք կապված էին Վուսթերշեյրի և դրա պատմության հետ։
Մահացել է 1856 թվականին, Չելթնհեմի Թիվոլի տանը, որը նա գնել էր մի քանի տարի առաջ։ Թաղված է Լեքամփթոնի եկեղեցու բակում իր կնոջ կողքին, ով մահացել էր ավելի վաղ, 1855 թվականի մայիսի 28-ին, 74 տարեկան հասակում։


== Մատենագրություն ==
Observations on Certain Curious Indentations in the Old Red Sandstone of Worcestershire and Herefordshire considered as the Tracks of Antediluvian Animals, p. PR1, at Google Books (1835)
On the Causes of Planetary Motion (1838)
On the Ancient British, Roman, and Saxon Antiquities of Worcestershire (1840)
The Jovial Hunter of Bromsgrove. Horne the Hunter, and Robin Hood (1845)
The Ignis Fatuus, or Will o' the Wisp and the Fairies, p. PP7, at Google Books (1846)
On The Ancient British, Roman, and Saxon Antiquities and Folk-lore of Worcestershire, p. PP1, at Google Books (1852) This was a much extended edition of the 1840 publication.Բացի Archæological Journal պարբերականում տպագրված աշխատանքները, նա գրել է մի շարք հետաքրքիր ակնարկներ իր սիրելի թեմաներով, որոնք տպագրվել են Literary Gazette (1845) և այլ պարբերականներում։


== Ծանոթագրություններ ==
Սոնգավացո

Սոնգավացո  (իտալերեն՝ Songavazzo), կոմունա Իտալիայում, տեղակայված է Լոմբարդիա մարզի Բերգամոյի գավառում։
Բնակչությունը՝ 616 մարդ։ Խտությունը կազմում է 51 մարդ/կմ²։ Տարածքը ՝ 21 կմ²։ Փոստային ինդեքս՝ 24020։ Հեռախոսային կոդ՝ 0346։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Քաղաքի վարչակազմ ==
Հեռախոսահամար։ 0346 72067
Էլեկտրոնային հասցե։ comune.songavazzo@spm.it


== Ծանոթագրություններ ==
Կարյակինո (գյուղ, Կրասնոկամսկի շրջան)

Կարյակինո (ռուս.՝ Карякино, բաշկիրերեն՝ Карякин), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 119 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սովետների հրապարակ (Դոնի Ռոստով)

Սովետների հրապարակ (ռուս.՝ Площадь Советов), Դոնի Ռոստովի կենտրոնական հրապարակներից մեկը։ Գտնվում է Դոնի Ռոստովի Կիրովսկի շրջանի Բոլշայա Սադովայա փողոցի, Վորոշիլովի պողոտայի, Սոկոլովի պողոտայի և Սոցիալիստական փողոցի հատման վայրում։


== Պատմություն ==
Նոր Բազարի հրապարակ անվանումը ստացած հրապարակը ի սկզբանե նկատվել է 1845 թվականի պլանում։ Այն ժամանակ այնտեղ եղել են «սառը շենքեր»։ Հրապարակի շինարարությունը սկսվել է Ղրիմի պատերազմի ավարտից հետո։ 1860 թվականին հրապարակը կառուցվել է մեկ հարկանի շենքերի պարագծի շուրջ։ Մեծ և Միջին պողոտաների միջև առևտրային խանութներն են։
1891-1908 թվականներին հրապարակի կենտրոնում կառուցվել է Ալեքսանդր Նևսկու տաճարը, որը դարձել է հրապարակի ճարտարապետական գերիշխող և կոմպոզիցիոն կենտրոնը։ 20-րդ դարի սկզբին հրապարակում հայտնվեցին աղյուսե առևտրային խանութներ և կրպակներ, իսկ Մեծ և Միջին պողոտաներում՝ (այժմ` Վորոշիլովի պողոտա և Սոկոլովի փողոց) կառուցվել են Ի. Գոցի, Կ. Չերնովայի, Գ. Մելնիկով-Եզեկովի, եղբայրներ Դեդի Ս. Շենդերովի, Ախիչևի առևտրային տները։ 1913-1915 թթ. հրապարակում կառուցվել է Պետական բանկի շենքը։  1929-1930 թթ. Ալեքսանդր Նևսկու տաճարը քանդվել է, որից հետո Պետբանկի շենքը դարձել է հրապարակի գերիշխող ճարտարապետական կառույցը։ 1929-1934 թթ. ճարտարապետ Իլյա Գոլոսովի նախագծով կոնստրուկտիվիզմի ոճով կառուցվել է Սովետների տունը։
Հայրենական պատերազմի ժամանակ հրապարակում գտնվող տների մեծ մասը քանդվել է։ Պահպանվել է միայն Պետական բանկի շենքը։ 1947-1948 թվականներին Մ. Ի. Տարականովի նախագծով հրապարակում կառուցվել է պուրակ։ Հրապարակի հետպատերազմյան վերակառուցման ծրագրերը ենթադրում էին, որ այն կվերակառուցվի ժամանակին բնորոշ մոնումենտալ ոճով։ Սակայն 1955 թվականի «Նախագծման և շինարարության մեջ շռայլությունների վերացման մասին» որոշումը փոխել է այդ ծրագրերը։ Ռոստովի ճարտարապետ Յան Ռեբայնը հիշում է. 

1950-ական թվականների վերջերին Սովետների հրապարակը կառուցապատվել է։ Այն դարձել է քաղաքի գլխավոր վարչական հրապարակը։ 1972 թվականին հրապարակի կենտրոնում տեղադրվել է «Առաջին հեծյալների հուշարձանը» (քանդակագործ՝ Եվգենի Վուչետիչ)։

		
		


== Ծանոթագրություններ ==


== Արտաքին հղումներ ==
Площадь Советов Archived 2017-03-30 at the Wayback Machine.
История площади Нового Базара Archived 2019-12-28 at the Wayback Machine.
Լա Մաջոնե

Լա Մաջոնե եկեղեցի (իտալերեն՝ Chiesa della Magione), եկեղեցի Պալերմոյի արևելյան մասում (Կալսայի թաղամաս), Իտալիա։ Նվիրված է Սուրբ Երրորդությանը։ Նորմանական ժամանակաշրջանի ճարտարապետության նմուշ է։ Պատկանում է Պալերմոյի արքեպիսկոպոսարանին, դրա երեք եկեղեցիներից մեկն է։ Կրում է «փոքր բազիլիկ» պատվավոր կարգավիճակը։
Տաճարը կառուցվել է Մատեո դ’Աելոի միջոցներով (մահացել է 1193 թ․)։ Վերջինս եղել է Սի​​ցիլիայի թագավորության նշանավոր պետական գործիչ Վիլհելմ I Չարի, Վիլհելմ II Բարու և Տանկրեդեի օրոք։ Տարբեր աղբյուրներում տաճարի հիմնադրման ամսաթիվը նշվում է 1150-1190 թվականները։ 1191 թվականին Մատեո դ’Աելոն իր կառուցած եկեղեցին տալիս է ցիստերցյաններին, որոնց, 1197 թվականին, Հենրիխ VI կայսեր կամքով փոխարինեցին Տևտոնական օրդենի ասպետները։ 15-րդ դարի վերջից Լա Մաջոնեն դարձավ սովորական ծխական եկեղեցի։ Տաճարը լրջորեն վնասվել է Երկրորդ համաշխարհային պատերազմի ժամանակ, սակայն վերակառուցվել է 1950-1960-ական թվականներին։ Վերականգնման ժամանակ բազմաթիվ բարոկկոյի տարրերը հեռացվեցին, ինչի արդյունքում Լա Մաջոնեն դարձավ ուշ սիցիլիա-նորմանական ճարտարապետության սակավաթիվ նմուշներից մեկը։
Եկեղեցու ճակատն իրենից ներկայացնում է եռահարկ կամարներից բաղկացած կառուցվածք։ Միևնույն հորինվածքը կրկնվում է նաև աբսիդում։
Լա Մաջոնեն իրենից ներկայացնում է եռանավ բազիլիկ։ Նեղ կողմնային նավերը հիմնականից բաժանվում են երկշարք մարմարե սյուներով, որոնց վրա հենված են սրանկյուն կամարները։ Խիստ ինտերիերը գրեթե զուրկ է հարդարանքից։ Հյուսիսային (ձախ) նավում պահպանվել են Տևտոնական օրդենի ասպետների մի քանի տապանաքարեր։
Լա Մաջոնեի հյուսիսային պատին հարում է կամարակապ սրահ, որը նախկին վանքի ներքին բակն է եղել։ Այն իրենից ներկայացնում է երկշարք սյունաշարք՝ նրբագեղ խոյակներով և սրանկյուն կամարներով։ Այս բնորոշ տարրերը վկայում են, որ Լա Մաջոնեի կամարակապ սրահի վրա աշխատել են Մոնրեալեի տաճարի վարպետները։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Եկեղեցու պատմությունը bestofsicily.com կայքում
(8408) Ստրյոմ

(8408) Ստրյոմ (անգլ.՝ Strom), աստերոիդ աստերոիդների հիմնական գոտում։ Հայտնաբերվել է 1995 թվականի սեպտեմբերի 18-ին Սփեյսուոչ ծրագրի կողմից Կիթ Պիկում։
Միջին հեռավորությունը Արեգակից կազմում է 3,055559 ա. մ., առավելագույնը մոտենում է 2,7731 ա. մ. հեռավորության վրա և հեռանում 3,338 ա. մ.։ Արեգակի շուրջ մեկ ամբողջական պտույտ է կատարում 1950,9 երկրային օրվա ընթացքում, իր ուղեծրով շարժվելով միջինում 0,18453 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,33° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8408) Ստրյոմ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կիսլովոդսկ

Կիսլովոդսկ (ռուս.՝ Кисловодск, բառացի՝ թթու ջրեր), քաղաք-բուժավայր Ռուսաստան Դաշնության հարավում, ընդգրկված է Ստավրոպոլի երկրամասի Կիսլովոդսկի քաղաքային օկրուգում՝ հանդիսանալով վերջինիս վարչական կենտրոնը։
Գտնվում է Հյուսիսային Կովկասում Սև և Կասպից ծովերի արանքում։ Մոտակա օդանավակայանը տեղակայված է Միներալնիե Վոդի քաղաքում։
Կիսլովոդսկը հիմնադրվել է 1803 թ. որպես ռազմական ամրոց։ Այն անվանակոչվել է շրջակայքի բազմաթիվ հանքային աղբյուրներից ելնելով։


== Անվանում ==
Անվանումն առաջել է ռուսերեն «կիսլայա» ― «թթու» և «վոդա» ― «ջուր» բառերից՝ ավելացրած «սկ» վերջածանցը, որն ունի վայրի իմաստ, այսինքն՝ «Թթուջրի վայր»։
Քաղաքն այդպես է անվանվել նկատի ունենալով այստեղի «Նարզան» աղբյուրի ածխաթթվային ջրի համը։


== Պատմություն ==
19-րդ դարի վերջում և 20-րդ դարի սկզբում Կիսլովոդսկը որպես մոդայիկ առողջարան գրավում է բազմաթիվ երաժիշտների, դերասանների և Ռուսաստանի արիստոկրատիայի ներկայացուցիչների։ Միխայիլ Լերմոնտովի «Մեր ժամանակների հերոսը» վեպի որոշ իրադարձություններ տեղի են ունեցել Կիսլովոդսկում։


== Բնակչություն ==
2016 թվականի տվյալներով օկրուգում բնակվում է 129 993 մարդ։

Ազգային կազմը2010 թվականի մարդահամարի արդյունքներով այստեղ բնակվող հիմնական ազգություններն են․


== Ծանոթագրություններ ==
Անիտա Քիլլի

Անիտա Քիլլի (նորվ.՝ Anita Killi, հունվարի 17, 1968(1968-01-17), Սթավանգեր, Նորվեգիա), նորվեգացի նկարիչ-մուլտիպլիկատոր, կինոռեժիսոր։


== Կենսագրություն ==
Անիտա Քիլլին 1988-1990 թթ. Օսլոյում Նորվեգիայի արհեստագործական և արվեստի արդյունաբերության ակադեմիայում ուսանել է գրաֆիկական դիզայն և պատկերազարդում, 1990-1992 թթ. մուլտիպլիկացիա է ուսանել Վոլդա համալսարանի քոլեջում, 1996 թվականին՝ Նորվեգիայի արհեստագործական և արվեստի արդյունաբերության ակադեմիայում։ Սովորել է նաև Էստոնիայում։
Անիտա Քիլլին նկարել է մի շարք մրցանակակիր մուլտիպլիկացիոն ֆիլմեր, այդ թվում՝ «Փշե ցանկապատ» (2001 թ.), որը ճանաչվել է որպես նորվեգական կինոնկար, որը 2002 թվականին առավելագույն միջազգային մրցանակների է արժանացել։ Բացի անիմացիոն նկարահանումները, Քիլլին նկարել է անիմացիոն գովազդներ, վավերագրական և ինդուստրիալ ֆիլմեր։ 2009 թվականին ավարտել է «Զայրացած մարդը» անիմացիոն ֆիլմը, որը հիմնված է Գրո Դալեի և Սվայն Նիհուսի համանուն պատկերագրքի վրա և վերաբերում է ընտանեկան բռնությանը։ 2011 թվականի դրությամբ ֆիլմը ցուցադրվել է գրեթե հարյուր կինոփառատոների ժամանակ և արժանացել բազմաթիվ մրցանակների՝ Անիտա Քիլլին դարձնելով 2010 թվականի ամենաշատ մրցանակների արժանացած կինոգործիչը։
1995 թվականից Քիլլին Դովրեի ընտանեկան ագարակում ղեկավարում է Trollfilm AS անիմացիոն ստուդիան։ Նրա ֆիլմերի մեծ մասում օգտագործվող տեխնիկան անիմացիոն հատվածների և բազմակողմանի տեխնիկայի կադր անիմացիայի համադրություն է։
Քիլլին որպես ոգեշնչման աղբյուր հիշատակում է Յուրի Նորշտեյնին և Միքայել Դյուդոկ դը Վիտին։


== Ընտրված ֆիլմագրություն ==
1992: Glassballen, 4 րոպե (ռեժիսոր)
1994: Sirkel, 5 րոպե (նկարիչ-մուլտիպլիկատոր)
1996: Lávrasiid Áigi կամ Solens datter (Արևի դուստր), 12 րոպե (ռեժիսոր)
1997: Langt, langt borte (Հեռու, հեռու), 4 րոպե (նկարիչ-մուլտիպլիկատոր)
1999: Kongen som ville ha mer enn en krone (Մեկից ավելի գահ ցանկացող թագավորը)
2001: Tornehekken (Փշոտ ցանկապատ), 13 րոպե (ռեժիսոր)
2009: Sinna mann (Զայրացած մարդ), հիմնված ՝ Sinna Mann պատկերազարդի գրքի վրա


== Ծանոթագրություններ ==


== Արտաքին հղումներ ==
Anita Killi at Trollfilm Archived 2016-03-21 at the Wayback Machine.
Ուրիշի փոխարեն

Ուրիշի փոխարեն, հայ ռեժիսոր Հրանտ Երիցկինյանի հեղինակային կատակերգությունն է, որի պրեմիերան տեղի է ունեցել 2014 թվականի նոյեմբերի 19-ին Հայաստանում։


== Սյուժե ==
Ֆիլﬕ գլխավոր հերոսը մի երիտասարդ տղա է, ում ընտանիքը հեռացել է Հայաստանից և հաստատվել Ամերիկայի Միացյալ Նահանգներում այն ժամանակ, երբ տղան դեռ փոքր է եղել։ Տղան ամերիկյան միջավայրում սովորել է բժշկություն և դարձել պլաստիկ վիրաբույժ։ Նրա ծնողները միշտ պնդում են, որ նա պետք է ամուսնանա, սակայն նա դեռ ամուսնանալու մտադրություն չունի։
Արսենի հայրը որոշում է չերկարացնել որդու ամուսնության ծրագիրը և որդուն ամուսնացնել նրա ընկերոջ աղջկա՝ Շողիկի հետո, քանի որ վերջինիս ընտանիքը ժամանելու էր Նահանգներ հանգստանալու նպատակով։
Լսելով այս մասին, Արսեն Ջանփուլադյանը առիթ է ման գալիս երկրից հեռանալու համար։ Կլինիկայի բժիշկներից մեկը, նրան օգնում է այդ հարցում։ Հայաստան պետք է ժամաներ պլաստիկ վիրաբույց Չախմախչյանը, ով ապօրինի վիրահատություններ էր կատարում ԱՄՆ-ում, Մեքսիկայում և Լատինական Ամերիկայում։
Նա հանկարծակի կոտրում է ոտքը և նրա փոխարեն Հայաստան է ժամանում Արսենը։ Պարզվում է, որ Չախմախչյանը Հայաստան ժամանելիս պետք է վիրահատեր մի հանցագործի, որպեսզի նա հանդես գար ուրիշի փոխարեն։
Երբ Արսենը ժամանում է Հայաստան, հանցագործի խոսնակը՝ Ժիրայրը, փորձում է ամեն կերպ կաշառել երիտասարդ բժշկին, սակայն չի ստացվում։ Արդյունքում Ժիրայրը գողանում է Արսենի ընկերուհուն, ում հետ ծանոթացել էր բժիշկը Հայաստանում։
Արսենը և իր ընկերը ժամանում են փրկել աղջկան։ Բայց չեն կարողանում, և Արսենը ստիպված վիրահատում է հանցագործին։ Օգնության է հասնում Արսենին հետևող գաղտնի գործակալը, ում օգնությամբ էլ նրանք կարողանում են փրկել աղջկան՝ Տաթևին։
Ի վերջո, նրանք ամուսնանում են և մնում են Հայաստանում։


== Դերեր ==
Հովհաննես Ազոյան - Ժիրայր, բանասեր
Վահագն Գալստյան - Արսենի ընկերը, Շուստ
Սաթի Ջանիբեկյան - Ժասմին (Հասմիկ), հատուկ գործակալ
Թամարա Պետրոսյան - Տաթև, խմբագիր
Սոս Ջանիբեկյան - Արսեն, պլաստիկ վիրաբույժ
Արամո - հանցագործ


== Ֆիլմի մասին ==


== Ծանոթագրություններ ==
Պրավդա (ավան, Պերվոմայսկի շրջան)

Անվան այլ կիրառումների համար տե՛ս՝ ՊրավդաՊրավդա (ուկրաիներեն՝ Правда), ավան Ուկրաինայի Խարկովի մարզի Պերվոմայսկի շրջանում։ Հիմնադրվել է 1929 թվականին։
2001 թվականի տվյալներով Պրավդա ավանում բնակվում էր 960 մարդ։ Բնակավայրը զբաղեցնում է 0,423 կմ² տարածք։ Բնակչության խտությունը կազմում էր 2269,5 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սպիտակերես սարյակ

Սպիտակերես սարյակ (լատ.՝ Sturnornis albofrontatus) կամ Ցեյլոնյան սարյակ, սարյակների ընտանիքի թռչուն։ Շրի Լանկայի էնդեմիկ թռչուն։ Երկար տարիներ սխալմամբ անվանվել է Sturnornis senex. այն ի վերջո նույնացվել է Կարմրակտուց սարյակի հետ։ Մարմինը 22 սմ է։ Ինչպես մյուս սարյակները, սպիտակերես սարյակները նույնպես ամենակեր են՝ սնվում են մրգերով, միջատներ, հատապտուղներ։


== Ծանոթագրություններ ==
Հալիլ Մենթեշե

Խալիլ բեյ Մենթեշե (1874, Միլյաս, Մուղլայի մարզ, Թուրքիա - ապրիլի 2, 1948(1948-04-02)), թուրք գործիչ։ «Միություն և առաջադիմություն» կուսակցության անդամ։ 1908 թվականի երիտթուրքական հեղաշրջումից հետո ընտրվել է մեջլիսի պատգամավոր, զբաղեցրել ներքին գործերի նախարարի, այնուհետև պետական խորհրդի նախագահի պաշտոնները։ «Թեշքիլաթ-ը մահսուսեի» գործուն մասնակից։ Խալիլի ցուցումով բանտերից ազատվել են քրեական հանցագործները, որոնք կազմել են այդ կազմակերպության կորիզը և հայերի ցեղասպանությունն անմիջականորեն իրականացնողներից էին։ Առաջին աշխարհամարտում Թուրքիայի պարտությունից հետո Խալիլին հայերի տեղահանության կազմակերպման մեղադրանքով կանգնել է դատարանի առաջ, սակայն շուտով անգլիացիները, ի թիվս այլ թուրք հանցագործների, Խալիլին տեղափոխել են Մալթա, և դատական գործը դադարեցվել Է։ Հետագայում վերադարձել է Թուրքիա և զբաղեցրել պատասխանատու պաշտոններ կառավարության մեջ։ 
Նա իր մասնակցությունն է ունեցել Բաթումի պայմանագրում, որը կնքվել էր Օսմանյան կայսրության և Հայաստանի առաջին հանրապետության միջև 1918 թվականին։
Սվետիցա (Կոստրոմայի վտակ)

Անվան այլ կիրառումների համար տե՛ս՝ Սվետիցա (այլ կիրառումներ)Սվետիցա (ռուս.՝ Светица), գետ Ռուսաստանում, հոսում է Վոլոգդայի մարզում և Կոստրոմայի մարզում։ Գետաբերանը տեղակայված է Կոստրոմա գետի աջ ափում՝ 289 կմ հեռավորության վրա։ Գետի երկարությունը 35 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կոստրոմա գետն է։։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300112110000011703
Հիդրոլոգիական ուսումնասիրությունների կոդը - 110001170
Ավազանի կոդը - 08.01.03.001
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քես

Քես, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Թանիանթկարի

Թանիանթկարի (վրաց.՝ თანიანთკარი), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1000 մետր բարձրության վրա։ Շրջկենտրոն Դուշեթից հեռու է 3 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 134 մարդ։


== Ծանոթագրություններ ==
Ներյուգա

Ներյուգա (ռուս.՝ Нерьюга), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Լոֆտուրա գետի ձախ ափին՝ 27 կմ հեռավորության վրա։ Գետի երկարությունը 48 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03030000212103000050237
Հիդրոլոգիական ուսումնասիրությունների կոդը - 103005023
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իսպաներեն Վիքիպեդիա

Իսպաներեն Վիքիպեդիան (իսպ.՝ Wikipedia en español) Վիքիպեդիայի իսպաներեն լեզվով բաժինն է։
Ինչպես և բոլոր Վիքիմեդիա-նախագծերը, Իսպաներեն Վիքիպեդիայի բովանդակությունը գտնվում է ազատ արտոնագրի ներքո և յուրաքանչյուր ոք կարող է օգտագործել, խմբագրել ու տարածել այդ բովանդակությունը, քանի դեռ հետագա տարբերակները տարածվում են նույն սկզբունքներով և նշվում են հեղինակները։
Բյորգե Լիլելիեն

Ռոար Բյորգե Լիլելիեն (նորվ.՝ Roar Bjørge Lillelien, մարտի 29, 1927(1927-03-29), Slemmestad, Ռյոյկեն, Բուսկերուդ, Նորվեգիա - հոկտեմբերի 26, 1987(1987-10-26), Օսլո, Նորվեգիա), նորվեգացի լրագրող, հաղորդավար և «NRK» հեռուստաընկերության մարզական մեկնաբան։ Նա համարվում է Նորվեգիայի ամենահայտնի մարզական հեռուստամեկնաբաններից մեկը, իր լրագրողական գործունեության ընթացքում լուսաբանել է տարբեր մարզական մրցումներ, այդ ամենով հանդերձ նախընտրությունը տվել է սպորտի ձմեռային ձևերին և ֆուտբոլին։ Մեծ ճանաչում ունի և՛ հեռուստատեսությունում, և՛ ռադիոյում։
Առանձնակի փառքի արժանացել է 1981 թվականի սեպտեմբերի 9-ին, երբ մեկնաբանել է Նորվեգիայի և Անգլիայի հավաքականների միջև ֆուտբոլային հանդիպումը, որն ընթանում էր աշխարհի առաջնության նախընտրական փուլի շրջանակներում Իսպանիայում։ Նորվեգացիները հաղթեցին անգլիացիների համար սենսացիոն 2-1 հաշվով, ինչը Լիլելիենի հիացմունքին էր արժանացել։ Հանդիպումից հետո նա ասաց իր հայտնի մենախոսությունը նորվեգերենի և անգլերենի խառնուրդով, որում թվարկեց Անգլիայի մի շարք քաղաքական գործիչների և հայտարարեց, որ նորվեգացիները հաղթել են նրանց բոլորին՝ ավարտելով իր խոսքը Մարգարետ Թետչերի հասցեին «Մենք ձեր տղաներին դժոխային ծեծ տվեցինք» (անգլ.՝ Your boys took a hell of a beating!) արտահայտությամբ։ Պետք է նշել, որ նախընտրական մրցաշարի 4-րդ եվրոպական խմբում նորվեգացիներն զբաղեցրին վերջին տեղը, իսկ անգլիացիները դարձան երկրորդը հունգարացիներից հետո և ստացան աշխարհի առաջնության ուղեգիր։


== Կենսագրություն ==
Լիլելիենը 1948 թվականին ընդունվել է Հյուսիսարևմտյան համալսարան և ավարտել է այն «Լրագրություն» մասնագիտացմամբ։ Ծառայելով նորվեգական բանակում՝ նա սկսել աշխատել «Fremtiden» թերթում, բայց շուտով դարձել է NRK-ի աշխատակից։ 1963 թվականին նա սկսել է համագործակցել Հոկոն Բրուսվեենի հետ. Բյորգեն հաղորդումներ է վարել Հոլմենկոլենում ընթացքող դահուկասահքի մասին, իսկ Հոկոնը կանգնում էր ուղեգծի մոտ և ռադիոյով հաղորդում էր մասնակիցների մասին իր տպավորությունները։
Լիլելիենն իր առօրյա կյանքում համեստ և ինքնամփոփ էր, բայց էկրանին նա միանգամից լցվում էր էներգիայով։ Նրա աշխատանքի հիմնական սկզբունքերից մեկն էր այն, որ եթե նույնիսկ մեկնաբանը լուսաբանում է ձանձրալի ֆուտբոլային հանդիպում, ոչ մի կերպ չի կարող անել ձանձրալի ֆուտբոլային հաղորդում. մեկնաբանի պարտքն է մարզական ներկայացման ստեղծումը, որը կարթնացնի և կհրապուրի հեռուստադիտողին։ Լիլելիենին են պատկանում մի շարք արտահայտություններ, որոնք դարձել են թևավոր խոսքեր։
Լիլելիենը մահացել է 1987 թվականին ուռուցքից։ Մինչ իր վերջին օրերը նա աշխատել է Բրուսվեենի հետ։


== Ծանոթագրություններ ==


== Գրականություն ==
Saken er klar! (1985)
VM-boka. Mexico, Maradona og andre høydepunkter. (1986, with Tor Røste Fossen.)
Լայնատերևուկ

Լայնատերևուկ, օրհնափուշ, փշականկառ (լատ.՝ Centauréa benedícta), բարդածաղկավորների ընտանիքին պատկանող երկամյա կամ միամյա խոտաբույս։
Ցողունն արմատի մոտից սկսած ուժեղ ճյուղավորված է։ Տերևները երկարավուն են, համարյա նստադիր, ալիքաձև կամ փետրափև կտրտված, խոշոր կոպիտ ջղերով, որոնք ցանց են կազմում, տերևաթիթեղներն ատամիկների վրա փշեր ունեն։ Ամբողջ բույսը ծածկված է խիտ խավով։ Ծաղկում է ամռան սկզբում և կեսերին։ Ծաղիկներն խողովակավոր են և կառուցվածքով նման են բոլոր բարդածաղկավորներին։ Զամբյուղները ծածկված են վերնադիր տերևներով․ զամբյուղների ներքին ծաղիկների թերթիկները վերջանում են փետրաձև փշերով։ Արտաքին ծաղկաթերթերը խոշոր են, խոտատիպ, վերջանում են փշով, զամբյուղի հատակը ծածկված է  թաղանթատիպ ծաղկակիցներով։ Պտուղը գլանաձև է, ունի փուփուլիկ, որը կազմված է 8-10 ատամնավոր մազմզուկներից ու բազմաթիվ կարճ մազիկներից։


=== Տարածում ===
Տարածված է Վաղարշապատում, Արտաշատում, Աբովյանում, Կապանում, Գորիսում, Վայքում, Սևանում, Ախուրյանում։ Աճում է չոր բացատներում և հատված թփուտներում, տաք վայրերում։


==== Քիմիական կազմ ====
Վերգետնյա հատվածը պարունակում է կնիցին դառը գլյուկոզիդային միացություն, խեժ, մոտավորապես 8% տանին, լորձանյութ, ոչ մեծ քանակությամբ նիկոտիլամիդ, խնձորաթթվական մագնեզիում։ Ծաղկած գագաթը  պարունակում  է սեսկվիտերպենային լակտոն կնիցին 0,02%Б  եթերային յուղ, դաբաղանյութեր։


== Ծանոթագրություններ ==
Բալղոջիան

Բալղոջիան (վրաց.՝ ბალღოჯიანი), գյուղ Վրաստանում։ Գտնվում է Կախեթի մարզի Ղվարելի շրջանում։


== Դիրք ==
Գտնվում է Ալազան գետի հովտում։ Կենտրոնի բարձրությունը 260 մետր է։ Շրջկենտրոն Ղվարելից հեռու է 23 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 719 մարդ։


== Ծանոթագրություններ ==
Լեգեբրուխ

Լեգեբրուխ (գերմաներեն՝ Leegebruch) կոմուննա է Գերմանիայում, Բռանդեբուրգ հողում։ Մտնում է Վերին Հավել շրջանի մեջ։ Բնակչությունը կազմում է 6622 մարդ (2010 թվականի տվյալներով)։ Տարածքը կազմում է 5,15 կմ2 ։ Պաշտոնական կոդ՝ 12065180։


== Քույր քաղաքներ ==
Լենգերիշ,1995


== Ժողովրդագրություն ==


== Պատկերասրահ ==

		
		
		


== Արտաքին հղումներ ==
Պաշտոնական կայք


== Ծանոթագրություններ ==
Անրի Դենյո

Անրի Դենյո (ֆր.՝ Henri Deneux, հոկտեմբերի 16, 1874(1874-10-16), Ռեյմս - ապրիլի 15, 1969(1969-04-15), Փարիզ, Փարիզի շրջան), ֆրանսիացի ճարտարապետ։


== Կենսագրություն և գործունեություն ==
Անրի Դենյոն ծնվել է 1874 թվականին Ռեյմսում։ 1892 թվականին մասնակցել է Ռեյմսի տաճարում իրականացվող աշխատանքներին։ 1898 թվականին տեղափոխվել է Փարիզ։ 1905 թվականին հաղթել է պատմական հուշարձանների գլխավոր ճարտարապետի համար հայտարարված մրցույթում։ 1913 թվականին Փարիզում կառուցել է շքեղ դեկորատիվ տուն՝ հայտնի որպես Դենյոյի տուն։
1915 թվականին Դենյոն նշանակվեց Ռեյմսի պատմական հուշակոթողների պատասխանատուի պաշտոնում։ Նա թողեց մնացյալ բոլոր պաշտոնները և ընդհուպ մինչև 1938 թվականն իրեն նվիրեց բացառապես տաճարին և այդ քաղաքի հուշակոթողներին։ Հենց նա է վերականգնել Ռեյմսի տաճարը, որը փլուզվել էր 1914 թվականի ռմբակոծումից։ Նրա ղեկավարության ներքո իրականացվել են երկրաբանական հետազոտություններ, որոնք թույլ էին տալիս հետևելու և ուսումնասիրելու կրոնական շենքերի կառուցման շրջափուլերն այն տեղում, որտեղ գտնվում է ժամանակակից տաճարը։
Անրի Դենյոյի անունն է կրում Ռեյմսի տաճարի ետևի կողմում գտնվող այգին։


== Ծանոթագրություններ ==


== Արտաքին հղումներ ==
«Henri Deneux»։ La compagnie des Architectes en Chef des Monuments Historiques։ Վերցված է 2019-01-15 
«Photographic collection of Henri Deneux»։ Michael Culture։ Վերցված է 2019-01-15
Իլեշա

Իլեշա (ռուս.՝ Илеша), գետ Ռուսաստանում, հոսում է Կոմի Հանրապետությունով։ Գետի երկարությունը կազմում է 204 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչենգդա, գետի ենթաավազանը Սիկտիվկառ գետն է մինչև թափվելը Վիչեգդա, գետի գետային ավազանը Հյուսիսային Դվինա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020300312103000035084
Կոդը ըստ հիդրոլոգիական հետազոտության (ՌԴ) — 103001709
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Սերեդնյա (գյուղ, Բարանովի շրջան)

Սերեդնյա (ուկրաիներեն՝ Середня), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Սերեդնյա գյուղում բնակվում էր 114 մարդ։ Բնակավայրը զբաղեցնում է 9321 կմ² տարածք։ Բնակչության խտությունը կազմում էր 12,23 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լինդա Փերրի

Լինդա Փերրի (անգլ. Linda Perry, ապրիլի 15, 1965(1965-04-15), Սփրինգֆիլդ (Մասաչուսեթս), Մասաչուսեթս, ԱՄՆ), ամերիկացի ռոք կատարող, երգահան և երաժշտական պրոդյուսեր, ով իր առաջին հաջողություններին հասել է 4 Non Blondes խմբում։ Խմբից հեռանալուց հետո Փերրին ձևավորել է երկու ձայնագրող լեյբլ և գրել է մի քանի հայտնի հիթեր, մասնավորապես Գվեն Ստեֆանիի («What Are You Waiting For»), Փինքի («Get the Party Started»), Քրիստինա Ագիլերայի («Beautiful») համար։


== Կենսագրություն ==


=== Երիտասարդ տարիներ ===
Ծնվել է 1965 թվականի ապրիլի 15-ին Մասաչուսեթս նահանգի Սփրինգֆիլդ քաղաքում։
21 տարեկանում նա Սան Դիեգոյից տեղափոխվել է Սան Ֆրանցիսկո, որտեղ անցկացրել է իր մանկությունը, և սկսել իր երաժշտական կարիերան։


=== 4 Non Blondes ===
1989 թվականին ձևավորվել է 4 Non Blondes խումբը, որի կազմում էին՝ Փերրին, բաս կիթառահար Քրիստա Հիլհաուսը (Christa Hillhouse), Շոննա Հոլը (Shauna Hall) Վանդա Դեյը (Wanda Day)։
1992 թվականին թողարկվել է դեբյուտային՝ Bigger, Better, Faster, More! ալբոմը, որը իր մեջ ներառում է «What’s Up?» հիթը։ Երկու տարի անց Փերրին լքել է խումբը։


=== Անձնական կյանք ===
Փերրին բացահայտ լեսբուհի է։
2014 թվականի մարտի 30-ից ամուսնացել է դերասանուհի Սառա Գիլբերտի հետ, ում հետ նա մինչ ամուսնությունը երկու տարի հանդիպել է։ Ամուսինները որդի ունեն՝ Ռոդս Էմիլիո Գիլբերտ Փերրի (ծնվ. փետրվարի 28, 2015, ի ծնե՝ Գիլբերտ)։ 2019 թվականի դեկտեմբերի 27-ին Գիլբերտը հայցել է Փերիի հետ իրավական հարաբերությունների դադարեցման մասին հինգ տարվա ամուսնությունից հետո՝ նշելով նույն տարվա օգոստոսի 13-ին բաժանման ամսաթիվը, իսկ բաժանման պատճառը «անհաշտ անհամաձայնություններն» են։


== Սկավառակագրություն ==


=== 4 Non Blondes ===
Bigger, Better, Faster, More! (1992)
Dear Mr. President (Live in Italy) (1993-1994)


=== Deep Dark Robot ===
8 Songs About a Girl (2011)


=== Սոլո աշխատանքներ ===


==== Ալբոմներ ====
In Flight (1996)
After Hours (1999)
In Flight (2005, վերաթողարկում)


==== Սաունդթրեքեր ====
«Ագռավը։ Հրեշտակների քաղաք» (1996), Hollywood Records (Օգոստոսի 30, 1996)

«Knock Me Out», Լինդա Փերրի


== Ծանոթագրություններ ==


== Արտաքին հղումներ ==
http://lindaperry.com/ Լինդա Փերրի. պաշտոնական կայք
Ընտանիք (այլ կիրառումներ)

Ընտանիք, կարող է վերաբերել՝

Ընտանիք - ամուսնության կամ ազգակցության վրա հիմնված՝ մարդկանց փոքր խումբ, որի անդամները միմյանց հետ կապված են կենցաղի ընդհանրությամբ, փոխադարձ օգնությամբ և բարոյական պատասխանատվությամբ
Ընտանիք - ամերիկացի արվեստագետ, մանկավարժ Խայեմ Գրոսի (1904-1991) կերտած բրոնզե քանդակը Նյու Յորքում՝ Մանհեթենի Բլիքեր խաղահրապարակում
Ընտանիք՝
Կարգաբանության աստիճան է։ Այլ հայտնի աստիճաններ են կյանք, թագավորություն, տիպ, դաս, կարգ, ցեղ և տեսակ։ Ընտանիքը գտնվում է կարգի և ցեղի միջև։ Ցանկացած աստիճանի համար գոյություն ունեն միջանկյալ աստիճաններ, որոնք կազմվում են ենթա- լատ.՝ sub և վերնա- լատ.՝ super նախածանցներով։ (Օրինակ՝ ենթաընտանիք, վերնաընտանիք)։
Կարգաբանության միավոր, տաքսոն։ Այս դեպքում հոգնակի ձևը՝ ընտանիքներ-ն է (լատ.՝ familiae)։
Մեհմանլի Ներքին

Մեհմանլի Ներքին, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օռլի Կաստել-Բլում

Օռլի Կաստել-Բլում (եբրայերեն՝ אורלי קסטל-בלום‎, նոյեմբերի 26, 1960(1960-11-26), Թել Ավիվ, Իսրայել), իսրայելցի գրող, արձակագիր։


== Կենսագրություն ==
Ծնվել է 1960 թվականի նոյեմբերի 26-ին Իսրայելի Թել Ավիվ քաղաքում՝ եգիպտական ծագում ունեցող հրեաների ընտանիքում։ Դաստիարակվել է դայակների կողմից և մինչև երեք տարեկան հասակը խոսել է միայն ֆրանսերեն։
Օռլին ուսումնասիրել է կինեմատոգրաֆիան Թել Ավիվի համալսարանում և Ռամատ Գանի Բեյթ Ցվիի Գեղարվեստի դպրոցում։ Նա դասախոսություններ է կարդացել Հարվարդում, Բերքլիում և Նյու Յորքի համալսարանում։ Ներկայումս ապրում է Թել Ավիվում, ամուսնացած է, ունի երկու երեխա։


== Գրական գործունեություն ==
Բլումի խոսքով՝ իր գրական գործունեությունը սկսվել է առաջին հղիության ժամանակ, երբ նրա հորը մնում էր ապրել ընդամենը երկու օր (թոքերի քաղցկեղ)։ Բլումի առաջին գիրքը՝ «Քաղաքային կենտրոնից հեռու» պատմվածքների ժողովածուն, լույս է տեսել 1987 թվականին «Ամ Հովեդ» գրական հրատարակչության խմբագիր Խաիմ Պեսախի կողմից։
Նրա «Դոլլի քաղաքը» վեպը ՅՈՒՆԵՍԿՕ-ի կողմից ընդգրկվել է համաշխարհային մշակութային ժառանգության ցանկում։ Նոր գույներով որոշակի թեմաներ ցուցադրող նրա աշխատանքների մեջ հետաքրքիր են «Ազատ ռադիկալներ» (2000) (3-րդ դեմքով գրված առաջին ստեղծագործությունը) և «Բրնձի հետ չեն վիճում» (2004) ժողովածուները։ Նրա վերջին աշխատանքը «Ձմեռային կյանք» պատմվածքների ժողովածուն է (2010)։ Բլումի լեզուն տարբերվում է այժմեականությամբ և հնից խորթացածությամբ։


== Մրցանակներ ==
Tel Aviv Foundation Award (1990); Alterman Prize for Innovation (1993); Prime Minister`s Prize three times (1994, 2001, 2011); Newman Prize (2003); French WIZO Prize for Human Parts (2005) и Leah Goldberg Prize (2007).
Սապիրի մրցանակ (2015)


== Տես նաև ==
Իսրայելի գրականություն


== Ծանոթագրություններ ==


== Արտաքին հղումներ ==
The Institute for the Translation of Hebrew Literature
Ոչ մի տեղ․ արտաքսման մի պատմություն

«Ոչ մի տեղ․ արտաքսման մի պատմություն» (անգլ.՝ Nowhere, a Story of Exile), ամերիկահայ գրող, դասախոս, իրավաբանական գիտությունների թեկնածու Աննա Աստվածատուրյան Թերքոթի գիրքը, որը լույս է տեսել 2012 թվականին։


== Պատմություն ==
Գրքի գլխավոր հերոսուհին հանդիսանում է հեղինակը, որը ծնվել է Բաքու քաղաքում։ Գրքում պատմվում է, թե ինչպես է  ընտանիքը Բաքվում առերեսվում  ազգային բռնության և բնաջնջման։ Գրքի հերոսուհին  մոտ 10 տարեկանում ընտանիքի հետ  արտաքսվում է Հայաստան, որտեղ 3 տարի որպես փախստական ապրելուց հետո՝ 1992 թվականին տեղափոխվում է  ԱՄՆ։
Գիրքը լույս է տեսել անգլերեն, 2017 թվականին թարգմանվել է ռուսերեն, որի շնորհանդեսը տեղի է ունեցել Սանկտ Պետերբուրգում՝ «Վերնատուն» մշակութային կենտրոնում։


== Ծանոթագրություններ ==


== Արտաքին հղումներ ==
Nowhere, a Story of Exile
American Armenian public figure Anna Astvatsaturian-Turcotte visited Artsakh
ОНА НЕ ИМЕЛА ПРАВА ЗАБЫВАТЬ… "Изгнание. В Никуда" Анны Аствацатрян-Теркотт
Ֆեյենորդ (մարզադաշտ)

Ֆեյենորդ ավելի հայտնի է De Kuip անունով։ Գտնվում է Ռոտերդամ քաղաքում։ Կառուցվել է 1937 թվականին։ Այժմ մարզադաշտը կրում է «Stadion Feyenoord» անունը, ի պատիվ «Ֆեյենորդ» ֆուտբոլային ակումբի։


== Եվրո 2000 խաղերը ==
Ֆեյենորդ մարզադաշտը հյուրընկալել է նաև Եվրո 2000-ի խաղերից մի քանիսը։ 


== Մարզադաշտի համապատկերը ==


== Ծանոթագրություններ ==


== Արտաքին հղումներ ==
Ֆեյենորդ մարզազդաշտի պատմությունը «Hollandomania.ru» կայքում Archived 2010-06-21 at the Wayback Machine.
Մաքրագրված օրինագիծ

Մաքրագրված օրինագիծ, օրինագիծ, որը բոլոր լրացումներով հանդերձ ընդունվել է ատյաններից մեկի՝ Ներկայացուցիչների ատյանի կամ Ծերակույտի կողմից և այնուհետև պետք է ուղարկվի մյուսին քննարկելու համար։


== Արտաքին հղումներ ==
Engrossed bill defined on the US Senate website


== Գրականություն ==
Փիթեր Քոլին,  Իրավաբանության բացատրական բառարան (Dictionary of Law), Երևան, «Գիտանք հրատարակչություն», 2005 — 336 էջ։
Ժողովածու (1249)

Ժողովածու 1249, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1249 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 20,4X14,7սմ չափս։ Ձեռագիրը կազմված է 264 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը ունի 4 էջ, գրված է՝ մնագաղաթի վրա՝ երկսյուն, նոտրգիրով։ Կազմը` կաշվեպատ տախտակ դրոշմազարդ, աստառը՝ շերտազարդ կարմիր մետաքս։ Հիշատակարաններ՝ հետագայի՝ 264ա (1655 թ․), 1բ (1656 թ․), 267բ (17-րդ դր), 1ա (ծածկագիր, 1725 թ․):


== Բովանդակություն ==
Ներս Լամբրոնացւոյ Մեկնութիւն Մատթէի։
Ոտանավոր տոմարական։
Գիրք ճահարներուն։


== Ծանոթագրություններ ==
Նիկիֆորովկա (գյուղ, Արտյոմովսկի շրջան)

Անվան այլ կիրառումների համար տե՛ս՝ ՆիկիֆորովկաՆիկիֆորովկա (ուկրաիներեն՝ Никифорівка), գյուղ Ուկրաինայի Դոնեցկի մարզի Արտյոմովսկիում։
2001 թվականի տվյալներով Նիկիֆորովկա գյուղում բնակվում էր 645 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էնն-Մարի Գումբա

Էնն-Մարի Գումբա (ֆր.՝ Anne-Marie Goumba, հոկտեմբերի 9, 1954(1954-10-09), Ռուանդա), Կենտրոնաաֆրիկյան Հանրապետության Ազգային ժողովի անդամ և Պանաֆրիկյան խորհրդարանի անդամ Կենտրոնաաֆրիկյան Հանրապետությունից։ Կենտրոնաաֆրիկյան Հանրապետության քաղաքական գործիչ Աբել Գումբայի կինը։


== Վաղ կյանք ==
Էնն-Մարի Մբակոնդոն ծնվել է 1954 թվականի հոկտեմբերի 9-ին Ռուանդայի Նիանզա քաղաքում։ Բարձրագույն կրթություն ստացել է Ռուանդայի Սեյվ համայնքի Բարձրագույն նորմալ դպրոցում, այնուհետև տեղափոխվել է Կենտրոնական Աֆրիկայի կաթոլիկ համալսարան։ Հետագայում 1973-1977 թթ. դասավանդել է Բուտարեի բժշկական ֆակուլտետում, որտեղ հանդիպում է Աբել Գումբային, որը դասավանդում էր հանրային առողջության հարցերով։ Հետագայում նրանք ամուսնացել են։


== Քաղաքական գործունեություն ==
Էնն-Մարի Գումբայի ամուսինը եղել է Կենտրոնաաֆրիկյան Հանրապետության երկարատև քաղաքական բարեփոխիչներից, որը հիմնադրել էր այն, ինչն ի վերջո դարձավ Առաջընթացի հայրենասիրական ճակատ կուսակցություն։ Էնն-Մարի Գումբան նույնպես աջակցել է Առաջադիմական հայրենասիրական ճակատ կուսակցությանը և մասնակցել Կենտրոնական Աֆրիկայի 2005 թվականի ընդհանուր ընտրություններին, Բանգիի 5-րդ թաղամասից 37.32-% ձայնով ընտրվել պատգամավոր։ Նույն ընտրություններում ամուսինը կորցրեց իր տեղը։ Կենտրոնաաֆրիկյան Հանրապետության Ազգային Ժողով ընտրվելուց հետո նա ընդգրկվել է Պանաֆրիկյան խորհրդարանում որպես Կենտրոնաաֆրիկյան Հանրապետության ներկայացուցիչ։ 2015 թվականի հունվարին նա բարձր է գնահատել Ռուանդայի խաղաղապահ գործողությունները, ասելով, որ թեև 30 տարի ապրել է Կենտրոնաաֆրիկյան Հանրապետությունում, երբեք չի մոռացել, որ ինքը Ռուանդայից է։ Էնն-Մարի Գումբան կանանց և երեխաների նկատմամբ բռնությունները կանխող Les Flamboyants հասարակական կազմակերպության համակարգողն է։


== Ծանոթագրություններ ==
Ուռալաանե

Ուռալաանե (էստ․՝ Uralaane), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լահեկյուլա (գյուղ, Լաիմյալա շրջան)

Անվան այլ կիրառումների համար տե՛ս՝ ԼահեկյուլաԼահեկյուլա (էստ․՝ Laheküla), գյուղ Էստոնիայի Սաարեմաա նահանգի Լաիմյալա շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուդարնոե (գյուղ, Ջանկոյի շրջան)

Անվան այլ կիրառումների համար տե՛ս՝ ՈւդարնոեՈւդարնոե (ուկրաիներեն՝ Ударне, Ղրիմի թաթարերեն՝ Cadra Şeyh Eli), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Ջադրա-Շեյխ-Էլի։
2001 թվականի տվյալներով Ուդարնոե գյուղում բնակվում էր 104 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Շչեդրի (Մյասնիկովի շրջան)

Շչեդրի (ռուս.՝ Щедрый), ավան Ռուսաստանի Դաշնության Ռոստովի մարզի Մյասնիկովի շրջանում։ Մտնում է Նեդվիգովսկի գյուղական համայնքի կազմի մեջ։
Նովոսաֆարովո (գյուղ, Միշկինսկի շրջան)

Անվան այլ կիրառումների համար տե՛ս՝ ՆովոսաֆարովոՆովոսաֆարովո (ռուս.՝ Новосафарово, բաշկիրերեն՝ Яңы Сафар), գյուղ Ռուսաստանի Բաշկորտոստան հանրապետության Միշկինսկի շրջանի կազմում։
Բնակչությունը 2009 թվականին գրանցված տվյալներով կազմում էր 32 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Dua Libro

Dua Libro de l' Lingvo Internacia (Միջազգային լեզվի երկրորդ գիրքը), էսպերանտո միջազգային լեզուն, որն այն ժամանակ դեռ կոչվում էր Lingvo Internacia, մեկնաբանող երկրորդ գիրքը։ Այն հրատարակվել էր Լ. Լ. Զամենհոֆի կողմից էսպերանտո լեզվով 1888 թ. Վարշավայում՝ իր Unua Libro գրքի հրատարակությունից ոչ շատ ուշ։
Dua Libro գիրքը պլանավորված էր հրատարակվել հինգ կամ վեց հատորով 1988 թ. ընթացքում՝ միջինում երկու ամիսը մեկ հատոր հաճախականությամբ։ Զամենհոֆի մտադրությունն էր այս հատորներում ընդգրկել էսպերանտո ընթերցանքի օրինակներ և պատասխանել լեզվի մասին առաջացած հարցերին։ 1888 թ. ընթացքում նա պատրաստվում էր ընդունել լեզվի փոփոխությունների առաջարկներ, որպեսզի լեզուն իր վերջնական ձևով ֆիքսվեր մինչև տարվա վերջը, երբ կհրատարակվեր վերջին հատորը։
Սակայն Dua Libro-ի հրատարակությունից հետո, Զամենհոֆը հանգեց այն եզրակացության, որ մնացած նախատեսված հատորների կարիքն այլևս չկա և փոխարենը հրատարակեց Aldono al la Dua Libro de l' Lingvo Internacia (Միջազգային Լեզվի Երկրորդ Գրքի Լրացում) գիրքը։ Միակ փոփոխությունը, որ նա կատարեց 1988 թ., կայանում էր ժամանակ արտահայտող ցուցական և հարաբերական դերանունների՝ ժամանակի համահարաբերականների (երբ, այն ժամանակ, երբեմն, միշտ, երբեք) ուղղագրության ներկայում օգտագործվող ձևին բերելու մեջ։
Dua Libro գիրքը բաղկացած է նախերգանքից, էսպերանտո նախագծին վերաբերվող մեկնաբանությւնների երկու բաժնից և էսպերանտո նմուշ տեքստերի 20 բաժնից։ Այդ նմուշ տեքստերը ընդգրկում էին նախադասությունների նմուշներ, Հանս Քրիստիան Անդերսենի Շողքը հեքիաթի թարգմանությունը, որոշ թևավոր խոսքեր և երկու բանաստեղծություն։


== Տես նաև ==
Proto-Esperanto
Unua Libro


== Արտաքին հղումներ ==
Dua Libro de l' Lingvo Internacia գրքի ցանցային HTML տարբերակ
Dua Libro-ն Գուտենբերբ նախագծում
Ալես Յակիմովիչ

Ալես Յակիմովիչ (բելառուս․՝ Аляксандр Іванавіч Якімовіч, հունվարի 17, 1904(1904-01-17), Churylava, Q6542360?, Uzda District, Բելառուս - հունվարի 15, 1979(1979-01-15), Մինսկ, Բելառուսական ԽՍՀ, ԽՍՀՄ), բելառուս գրող։ Բելառուսական ԽՍՀ մշակույթի վաստակավոր գործիչ (1968)։ ԽՍՀՄ գրողների միության անդամ 1934 թվականից։


== Կենսագրություն ==
Ալես Յակիմովիչը ծնվել է 1904 թվականին Մինսկի մարզի Չուրիլովո գյուղում։ 1926 թվականին ավարտել է Բելառուսի մանկավարժական տեխնիկումը, 1930 թվականին՝ Բելառուսի պետական համալսարանի մանկավարժական ֆակուլտետի գրականության և լեզվաբանության բաժինը։
Հայրենական պատերազմի տարիներին տարհանվել է, այնուհետև դասավանդել է Չիստոպոլի միջնակարգ դպրոցում, եղել է շրջանային «Ղազախստան» թերթի պատասխանատու քարտուղարը։ 1942 թվականից ծառայել է Կարմիր բանակում, եղել է հրաձգային դասակի հրամանատար, 1943 թվականին Խարկովի մոտակայքում ծանր վիրավորվել է։ 1943-1944 թվականներին ապրել է Մոսկվայում, զբաղվել խմբագրական աշխատանքով։ 1944 թվականին Բելառուսի ազատագրումից հետո վերադարձել է Մինսկ։ ԽՄԿԿ անդամ 1947 թվականից։ ԽՍՀՄ գրողների միության անդամ 1934 թվականից։
Մահացել է 1979 թվականի հունվարի 15-ին։ Թաղված է Մինսկի Արևելյան գերեզմանատանը։


== Ստեղծագործություններ ==
Գրել է պատմվածքներ, վիակներ, չափածո և արձակ հեքիաթներ։

«Հաղթանակ» (1932)
«Դարբին Վերնիդուբը» (1936)
«Խոսում է Մոսկվան» (1951)
«Ես՝ երիտասարդ պիոներս» (1952)
«Խիզախ մարդիկ» (1960)
«Դժվար տարի» (1976)


== Պարգևներ, մրցանակներ ==
Բելառուսական ԽՍՀ մշակույթի վաստակավոր գործիչ (1968)
ԲԽՍՀ պետական մրցանակ (1974)
Աշխատանքային կարմիր դրոշի երկու շքանշան


== Հիշատակ ==
Ուզդենսկի շրջանի Զենկովիչի գյուղի դպրոցն անվանվել է Ալես Յակիմովիչի պատվին։


== Գրականություն ==
Беларускія пісьменнікі: біябібліягр. слоўн. Т. 6. - Мн., 1995. - С. 473.
Энцыклапедыя літаратуры і мастацтва Беларусі. Т. 5. - Мн., 1987. - С. 681.
Беларускія пісьменнікі (1917-1990)։ Даведнік; Склад. А. К. Гардзіцкі. Нав. рэд. А. Л. Верабей. - Мн.: Мастацкая літаратура, 1994. - 653 с.: іл. ISBN 5-340-00709-X


== Ծանոթագրություններ ==


== Արտաքին հղումներ ==
Алесь Якимович на сайте Беларуская палічка
Եվրոպայի չեմպիոնների գավաթի եզրափակիչ 1974

1974 Եվրոպական գավաթի եզրափակիչ, Եվրոպական գավաթի 18-րդ խաղարկությունն է, որում հաղթեց «Բավարիա Մյունխեն» ֆուտբոլային ակումբը առաջին խաղը ավարտվեց 1-1 հաշվով իսկ վերախաղարկումը ավարտվեց 4-0 հաշվով՝ «Ատետիկո Մադրիդին»։ Խաղը կայացել է Էյսել մարզադաշտում, Բրյուսել, Բելգիա։


== Ծանոթագրություններ ==
Ներաժ (գյուղ, Չեռնյախովսկի շրջան)

Ներաժ (ուկրաիներեն՝ Нераж), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1627 թվականին։
2001 թվականի տվյալներով Ներաժ գյուղում բնակվում էր 136 մարդ։ Բնակավայրը զբաղեցնում է 0,731 կմ² տարածք։ Բնակչության խտությունը կազմում էր 186,05 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լավանգեն

Լավանգեն (նորվ.՝ Lavangen), կոմունա Նորվեգիայի Թրոմս ֆյուլքեյում։ Կոմունայի վարչական կենտրոնը Թենեվոլ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 301.67 կմ² տարածք։


== Լավանգենի զինանշանը ==
Լավանգեն կոմունայի զինանշանը իրենից ներկայացնում է դեղին կարմիր ներկված վահան, ներքևի մասը սուր, որի վրա պատկերված են դեղին գույնի երեք տերև այնպես, որ տերևների սկզբնամասերը միանան իրար։ Զինանշանի 3 տերևները խորհրդանշում են կոմունայում ապրող երեք ժողովուրդներին՝ նորվեգացիներին, սաամներին և քվեններին։


== Բնակչություն ==
Համաձայն 2007 թվականի մարդահամարի տվյալների՝ Լավանգեն կոմունայում բնակվում է 1010 մարդ։ Կոմունայի բնակչության քանակը վերջին 60 տարում նվազել է։


== Պատկերասրահ ==

		
		
		


== Աղբյուրներ ==
Store norske leksikon. (նորվեգերեն)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-09-30 at the Wayback Machine. (նորվեգերեն)


== Ծանոթագրություններ ==